Publication: Magyar Közlöny
Issue: MK-1999-69 (Year: 1999, Number: 69)
Era: 1990-2004
Section: A gépek biztonsági követelményeiről és megfelelőségének tanúsításáról szóló 21/1998. (IV. 17.) IKIM rendelet
Paragraph Index: 72

4. A karbantartó kötelezettségei Az emelőgép karbantartója köteles: 4.1. az emelőgép eredeti (dokumentáció szerinti) vagy azzal egyenértékű biztonsági állapotát fenntartani. Vita esetén az egyenértékű biztonság megítélésére emelőgép szakértő jogosult; 4.2. a karbantartás vagy a javítás közben, vagy a megbontás eredményeként az általa felfedezett, az eddig rejtett olyan hibákról, amelyek az emelőgép biztonságos működését veszélyeztetik, haladéktalanul az üzemeltetőt írásban tájékoztatni; 4.3. a karbantartásra, a javításra olyan alkalmas helyet kijelölni vagy kijelöltetni, amely biztosítja a munka biztonságos végzését; 4.4. az emelőgép dokumentációjába (emelőgép napló, darukönyv) bejegyezni és tanúsítani a javítás utáni vizsgálat, a karbantartás, a javítás, illetve a darun végzett bármilyen tevékenység tényét, illetőleg ha szükségesnek ítéli, akkor a további működés letiltását, vagy a működést korlátozó feltételeket; 4.5. az üzemeltető részére átadni: — a felhasználásra kerülő alkatrészek, részegységek, anyagok műszaki minőségének bizonylatait, — az egyműbizonylatú, folyamatosan felhasználható anyagok, részegységek (sodronykötél, acélszerkezeti anyagok, teherviselésben résztvevő kötőelemek stb.) bizonylatainak hiteles másolatait, — a karbantartással kapcsolatos dokumentumokat; 1999/69. szám 4.6. a karbantartási tevékenységet megfelelően bizonylatolni, különösen: — az elvégzett munkákat, — a munkák időpontját, — a felhasznált anyagokat, — a munkát végző(k) nevét, — az ellenőrzést végző(k) nevét.

Source: https://magyarkozlony.hu/hivatalos-lapok/ef16986d29d66bcee78a706125933213f3ac9038/dokumentumok/643fd8fd91ee08418d5699faf660342e715afb47/letoltes